open-index/open-wikipedia-markdown huggingface dataset:
Lady Vengeance

**Lady Vengeance** (, myös **Sympathy for Lady Vengeance**) on vuonna 2005 valmistunut eteläkorealainen jännitysdraamaelokuva, jonka on ohjannut Park Chan-wook. Se on Parkin *Vengeance*-trilogian viimeinen osa ensimmäisen ollessa *[[Sympatiaa herra kostajalle]]* (2002) ja toisen ollessa *[[Oldboy]]* (2003). 

## Rooleissa

## Palkinnot
* Paras naisnäyttelijä (Kansainvälinen kilpailu) (8. Cinemanilan elokuvafestivaali 2006): Lee Young Ae
* Paras ohjaaja (Bangkokin elokuvajuhlat 2006): Park Chan-wook
* Pieni kultainen leijona (Venetsian elokuvajuhlat 2005)
* Paras naisnäyttelijä (Sitgesin elokuvafestivaalit 2005): Lee Young Ae
* Paras naisnäyttelijä (Blue Dragon Awards 2005): Lee Young Ae
Sami Niemi

**Sami Niemi** (s. 16. helmikuuta 1991 Rovaniemi) on suomalainen uransa lopettanut mäkihyppääjä, joka edusti Ounasvaaran Hiihtoseuraa.

Niemi selviytyi joulukuussa 2007 karsinnasta Kuusamon maailmancupin osakilpailuun, jossa hän sijoittui 35:nneksi. Myöhemmin samassa kuussa hypättiin Sveitsin Engelbergissä kaksi kilpailua, joihin molempiin Niemi selviytyi mukaan, mutta hän jäi molemmissa osakilpailuissa ensimmäiselle kierrokselle. Hän tuli mukaan vuoden 2007–2008 Keski-Euroopan mäkiviikon kahteen viimeiseen kilpailuun, jotka molemmat hypättiin Bischofshofenissa huonojen sääolojen estäessä kilpailemisen toisen kilpailun alkuperäisessä kisakaupungissa Innsbruckissa. Ensimmäisessä kilpailussa Niemi jäi karsintaan, mutta toisessa kilpailussa hän selvitti tiensä toiselle hyppykierrokselle sijoittuen 27:nneksi ja saavuttaen uransa ensimmäiset maailmancupin pisteensä. Mäkiviikon lopputuloksissa hän oli 57:s kerättyään 201,1 pistettä. Niemi oli mukana myös mäkiviikolla 2008–2009. Parhaimmillaan Niemi on sijoittunut maailmancupissa 24:nneksi Klingenthalissa marraskuussa 2014.

Niemi voitti kultaa joulukuussa 2013 Universiadeissa normaalimäessä. Hän voitti Universiadeissa myös suurmäen hopeaa ja sekajoukkuekilpailussa hopeaa Julia Kykkäsen kanssa. Niemi valittiin Vuoden opiskelijaurheilijaksi 2013.  Niemi voitti normaalimäen SM-kultaa maaliskuussa 2014 Rovaniemen Ounasvaaralla yhden kierroksen kilpailussa. Vuoden 2016 SM-kilpailuissa Taivalkoskella hän voitti pronssia.

## Lähteet
Hasdrubal Gisco

**Hasdrubal Gisco** (k. 202 eaa.) oli karthagolainen kenraali, joka taisteli Rooman tasavaltaa vastaan Hispaniassa ja pohjois-Afrikassa toisessa puunilaissodassa. Hasdrubal Giscoa ei pidä sekoittaa toiseen karthagolaiseen kenraaliin, Hasdrubal Barkaan.

Hasdrubal Gisco lähetettiin vuonna 215 eaa. Iberiaan (Hispania), jossa hän Mago Barkan ja Masinissan kanssa voitti Rooman armeijan Castulon lähellä käydyssä taistelussa. 

Roomalainen kenraali Publius Cornelius Scipio voitti Hasdrubal Giscon johtaman karthagolaisarmeijan Ilipan taistelussa 206 eaa.

Hasdrubal Gisco teki itsemurhan Karthagossa vuonna 202 eaa.
Johan Fredrik Carpelan

**Johan Fredrik Carpelan** (14. joulukuuta 1745 Halikko &ndash; 27. joulukuuta 1808 Göteborg, Ruotsi) oli suomalainen virkamies, sotilas ja vapaaherra.

Carpelan kirjoitti ylioppilaaksi Turussa 1759, jonka jälkeen hän aloitti sotilasuransa Väster­bottenin rykmen­tissä vain viidentoista vuoden ikäisenä. Kahdenkymmenen vuoden palveluksen jälkeen hänet ylennettiin majuriksi vuonna 1779. Kun Oulun läänin maaherra Adolf Tandefelt siirtyi Vaasan läänin maaherraksi vuonna 1785, Carpelan nimitettiin hänen seuraajakseen Oulun läänin maaherraksi. Samoihin aikoihin hänen veljensä Simon Wilhelm Carpelan nimitettiin Kuopion läänin maaherraksi.

Carpelan toimi Oulun läänin maaherrana vuodet 1785–1800. Toimikauteen sisältyi sekä rauhan että sodan aikaa: vuosina 1788–1790 käytiin Ruotsin ja Venäjän välillä Kustaa III:n sota. Maaherrana Carpelan keskittyi talouden ja hallinnon kehittämiseen. Hän teki maakuntamatkoja, joiden aikana tutustui läänin maatalouteen. Maanviljelijöiden opastukseksi hän jopa julkaisi kirjasen *Neuvo ja johdatus maan viljelemisen ja huonenhallituxen parandamiseen* vuonna 1793. Carpelan kiinnitti huomiota myös Oulun kauppiaiden tärkeimpien vientituotteiden tervan, voin ja suolalohen laadun parantamiseen ja valvomiseen. Juuri ennen Carpelanin toimikauden alkua valmistunut Tervahovi auttoi ainakin tervan laadun parantamisessa.

Carpelanin aikaan otettiin myös käyttöön silloisella Polttimosaarella sijainnut kruununpolttimon päärakennus uudeksi läänin hallintorakennukseksi ja maaherran virka-asunnoksi. Saarta alettiin myös kutsua Maaherransaareksi, kunnes lääninsairaala muutti saareen vuonna 1834, jolloin se sai nykyisen nimensä Lasaretinsaari (myös Sairaalasaari).

Norrköpingin valtiopäivillä 1800 Carpelan nimitettiin vastoin omaa tahtoaan Göteborgin ylikomendantiksi ja myöhemmin samana vuonna Göteborgin ja Bohusin läänin maaherraksi.

## Katso myös
* Carpelan

## Lähteet

## Aiheesta muualla
* Kansallisbiografia (maksullinen artikkeli)
* Kenraali J. F. Carpelan ja Kajaanin läänin puolustus 150 vuotta sitten, Hakkapeliitta, 13.09.1938, nro 37, s. 8, Kansalliskirjaston digitaaliset aineistot
Rochester (täsmennyssivu)

**Rochester** voi tarkoittaa seuraavia maantieteellisiä kohteita:
;Australia:
* Rochester

;Iso-Britannia:
* Rochester

;Kanada:
* Rochester

;Yhdysvallat
* Rochester, Illinois
* Rochester, Indiana
* Rochester, Kentucky
* Rochester, Massachusetts
* Rochester, Michigan
* Rochester, Minnesota
* Rochester, Nevada
* Rochester, New Hampshire
* Rochester, Monroen piirikunta, New York
* Rochester, Ulsterin piirinkunta, New York
* Rochester, Ohio
* Rochester, Pennsylvania
* Rochester, Texas
* Rochester, Vermont
* Rochester, Washington
* Rochester, Wisconsin

## Muita merkityksiä
;Britannian kuninkaallinen laivasto
* HMS Rochester (1693), 48-tykkinen neljännen luokan alus
* HMS Rochester (1749), 50-tykkinen neljännen luokan alus
* HMS Rochester (1749), vankilaiva ex- 74-tykkinen kolmannen luokan linjalaiva *HMS Hero*
* HMS Rochester (L50), Shoreham-luokan sluuppi
* HMS Rochester Prize, *HMS Rochesterin* valtaama alus
;Yhdysvaltain laivasto
* USS Rochester (CA-2), ex- *USS New York* (ACR-2), raskas risteilijä
* USS Rochester, raskas risteilijä
* USS Rochester (CA-124), Oregon City -luokan raskas risteilijä
Rosvo-Roope

**Rosvo-Roope** on Hannu Lemisen ohjaama suomalainen seikkailu- ja komediaelokuva vuodelta 1949. Se perustuu Rafael Ramstedtin vuonna 1931 levytettyyn laulelmaan ”Balladi Rosvo-Roopesta”. Elokuva sijoittuu 1700-luvulle fantasianomaisesti Karibianmerta muistuttavan merirosvomiljöön Itämerelle ja Suomenlahdelle. Rosvo-Roope on ensimmäinen televisiossa esitetty suomalainen elokuva; se esitettiin teekkarien tv-kerhon koelähetyksessä 25. maaliskuuta 1956, jolloin televisiovastaanottimia oli Helsingin seudulla muutama sata.

Tauno Palo palkittiin roolisuorituksestaan parhaan miespääosan Jussi-palkinnolla vuonna 1950.

## Juoni

Elokuvan juoni seuraa Rosvo-Roope-balladia. Roope (Tauno Palo) on nuori mies, joka lähtee merille jouduttuaan lemmittynsä (Helena Kara) pettämäksi.

Roopesta tulee merirosvo. Hän hurmaa ja hylkää monta naista: näitä ovat Pietarin nainen (Juliska Koka), Oolannin impi (Ghedi Lönnberg) ja Viron rannikon neito (Kirsti Ortola). Elokuvassa nähdään muutama taistelukohtaus. Lopuksi Roope palaa leskeksi jääneen petollisen rakkaansa luo.

## Näyttelijät

## Lähteet

## Aiheesta muualla
* Elokuva katsottavissa Yle Areenassa.
Karjalainen kansallinen piirikunta

**Karjalainen kansallinen piirikunta** () oli hallinnollinen alue Neuvostoliiton Kalininin alueella 8.7.1937–25.2.1939.. Piirikunnan pinta-ala oli 5&nbsp;769 km² ja sen asukasluku noin 170 000, joista noin 95 000 oli karjalaisia.

Piirikunta käsitti tverinkarjalaisten ydinalueen. Siihen kuuluivat Lihoslavlin, Novokarelskin, Rameškin, Maksatihan ja Kozlovon piirit, ja sen keskuksena oli Lihoslavlin kaupunki 

On epäselvää, miksi kansallinen piirikunta perustettiin. Todennäköisesti piirikunnan tarkoituksena oli edistää Karjalan autonomisessa sosialistisessa tasavallassa meneillään ollutta suomalaishanketta, johon liittyen suomen kieli korvattiin Neuvostoliiton karjalaisille suunnatulla uudella karjalan kirjakielellä.

## Lähteet
Ethan Gold

**Ethan Gold** oli toissijainen hahmo *Queer as Folkin* (suom. *[[Älä kerro äidille]]*) Yhdysvaltojen versiossa toisella ja kolmannella tuotantokaudella.

 

Ethan on äärimmäisen taitava viulisti, ja käy samaa koulua Justin Taylorin kanssa. Justin huomaa hänen ainutlaatuiset taitonsa konsertissa, jonne hän menee Lindsayn ja Melanien kanssa syntymäpäivänään. Justin alkaa pitää Ethanista enemmän kuin silloisesta poikaystävästään Brian Kinneystä, koska Ethan on romanttisempi ja sympaattisempi kuin Brian. Toisella tuotantokaudella, huolimatta siitä että Brian järjestää kalliin juhlan hänen sarjakuvansa ensiesiintymiselle, Justin jättää Brianin ja lähtee Ethanin mukaan.

Kolmannella tuotantokaudella Ethan ja Justin asuvat yhdessä, ja suurin osa uskoo, että Ethan on parempi poikaystävä Justinille, koska on lähempänä tämän ikää kuin Brian. Ethan osallistuu viulistien kykykilpailuun, eikä voita sitä. Yksi tuomareista kuitenkin huomaa tämän taidot ja tarjoaa mahdollisuutta levytyssopimukseen. Ethan kieltäytyy, koska osana sopimusta on, että hän ei saa olla julkisesti homoseksuaali. Hän kuitenkin lopulta päätyy allekirjoittamaan sopimuksen, kun Brian kertoo hänelle rikkaan elämän plussapuolista. Pian Ethan pääsee soittamaan toisessa kaupungissa pidettävään konserttiin peruutuspaikalle soittamaan. Hän ei halua Justinin tulevan mukaan kulujen vuoksi. Justin kuitenkin menee konserttiin parhaalta ystävältänsä Daphneltä lainaamallansa autolla ja huomaa flirttailun Ethanin ja tämän suuren ihailijan välillä. Justin tulee epäileväiseksi ja seuraa sivusta, kun Ethan ja ihailija poistuvat paikalta yhdessä. Kun Justin ja Ethan ovat juhlistamassa konserttia myöhemmin kotonaan, ilmaantuu sama ihailija heidän asuntonsa ovelle kädessään kimppu ruusuja. Näin paljastuu, että Ethan on matkansa aikana pettänyt Justinia. Justin jättää Ethanin (myöhemmin tuotantokaudella hän menee takaisin yhteen Brianin kanssa), eikä Ethanista kuulla enää mitään koko sarjan aikana.

Sarjassa Ethania näyttelee kanadalaisnäyttelijä Fabrizio Filippo.
Smurffit (animaatiosarja)

**Smurffit** () on belgialais-yhdysvaltalaisessa yhteistyössä tuotettu animaatiosarja, joka palkittiin muun muassa kaksi kertaa Daytime Emmyllä. Sarjaa esitettiin ensi kerran Yhdysvalloissa syyskuussa 1981 ja sen esitys päättyi lopulta joulukuussa 1989, jolloin *Smurffeja* oli tuotettu yhteensä yhdeksän kautta ja 421 jaksoa, joista seitsemän oli erikoisjaksoja.

Sarja kertoo pienistä sinisistä smurffeista, jotka ovat kolmen omenan korkuisia ja asustavat sienikylässä. Heidän johtajansa on 542-vuotias Pappasmurffi (suomiversiossa Suursmurffi), joka yhdessä muiden smurffien kanssa joutuu varomaan ilkeää Velhoa, joka Rontti-kissansa kanssa yrittää kaapata smurffit suupaloiksi tai muihin tarkoituksiin.

Suomessa *Smurffeja* on julkaistu VHS:llä Golden Voicen ja PVP Voicen jälkiäänityksillä. 2000-luvulla sarjaan tehtiin uusi Dubbermanin jälkiäänitys.

## Äänirooleissa

### Englanninkieliset äänet

## Suomessa esitetyt jaksot

Smurffien jaksoja on esitetty Ruutu-suoratoistopalvelussa.

## Vastaanotto ja arvostelu

*Wizard Magazine* listasi vuonna 2001 *Smurffit* sijalle 58 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listalle sijalle 97.

## Lähteet
Live from Austin, TX (Eric Johnson)

**Live From Austin, TX** on yhdysvaltalaisen kitaristi Eric Johnsonin vuonna 2005 julkaistu live-albumi. Albumin materiaali on nauhoitettu Johnsonin vuoden 1988 *Austin City Limits* -keikalta.

Albumista on julkaistu myös samanniminen DVD.

## Kappaleet

# "Righteous" – 3:28
# "Love or Confusion" (Jimi Hendrix cover) – 3:05
# "Steve's Boogie" – 1:55
# "Trail of Tears" – 9:21
# "Western Flyer" – 3:43
# "East Wes" – 4:06
# "C.W." – 0:55
# "Camel's Night Out" – 4:16
# "Emerald Eyes" – 4:17
# "Cliffs of Dover" – 6:13
# "Desert Rose" – 4:57
# "Zap" – 5:38
# "Are You Experienced?" (Jimi Hendrix cover) - 06:43

## Kokoonpano

* Eric Johnson - laulu ja kitara
* Kyle Brock - basso
* Tommy Taylor - rummut ja taustalaulu

## Lähteet

* Guitar9.com
Samuel Fredrik von Born

**Samuel Fredrik von Born** (2. heinäkuuta 1782 Loviisa &ndash; 15. marraskuuta 1850 Helsinki) oli suomalainen virkamies ja sotilas.

Monien muiden aikansa virkamiesten tavoin von Bornin ura alkoi armeijasta. Hän kävi Haapaniemen kadettikoulun ja aloitti upseerina armeijassa. Von Born otti osaa Suomen sotaan 1808-1809. Hän erosi Ruotsin armeijan palveluksesta everstiluutnanttina vuonna 1810 ja muutti takaisin Suomeen.

Von Born nimitettiin Oulun läänin maaherran Carl Henrik Ehrenstolpen sijaiseksi vuonna 1819 ja seuraavana vuonna varsinaiseksi maaherraksi. Von Bornin virkakauteen sijoittuu Oulun suurpalo vuonna 1822. Varsin lyhyeksi jääneen virkakauden tärkeimpiin saavutuksiin kuuluukin lähinnä palon tuhojen helpottaminen ja palon jälkeisen jälleenrakennuksen aloittaminen.

Von Bornin maaherrakausi päättyi vuonna 1826 kun hänet nimitettiin Suomen senaatin talousosaston varapuheenjohtajaksi.

Samuel Fredrik von Bornin pojanpoika oli poliitikko ja vapaaherra Viktor Magnus von Born.

Hautalan mukaan von Born on Ruotsin pitkäaikaisen pääministerin Olof Palmen isänäidin isoisä.

## Lähteet
Hermeettinen

**Hermeettinen** voi tarkoittaa:
* Hermetismi, joukkoa filosofisia ja uskonnollisia liikkeitä.
* Hermetic Order of the Golden Dawn, joka suomennetaan *Kultaisen aamunkoiton hermeettinen sääntökunta* eli *Kultainen aamunkoitto*.
* Hermetica eli hermeettinen kirjallisuus  
* Hermeettinen sulku eli ilmatiivistä sulkua.
Edgar Reitz

**Edgar Reitz** (s. 1. marraskuuta 1932) on saksalainen elokuvaohjaaja. Hän syntyi Morbachissa ja opiskeli ylioppilaskirjoitustensa jälkeen Münchenissä.

Reitz on tullut tunnetuksi varsinkin *[[Kotiseutu (televisiosarja)|Kotiseutu]] (Heimat)*-trilogiallaan, jonka osat ilmestyivät vuosina 1984, 1992 ja 2004. Hän oli vuosina 1968 ja 2005 tuomariston jäsenenä Venetsian elokuvajuhlilla Italiassa. 

Rheinland-Pfalzin osavaltio myönsi Reitzille vuoden 2004 Carl Zuckmayer -mitalin. Hän on naimisissa näyttelijä Salome Kammerin kanssa. 

## Aiheesta muualla
*  

## Kirjallisuutta
*Koebner, Thomas: *Edgar Reitz : Chronist deutscher Sehnsucht : eine Biographie.* Ditzingen : Reclam, 2015. .
Salome Kammer

**Salome Kammer** (s. 17. tammikuuta 1959) on saksalainen näyttelijä, laulaja ja sellisti. Hän on naimisissa ohjaaja Edgar Reitzin kanssa, jonka *Heimat*-trilogian kahdessa jälkimmäisessä osassa hän esiintyi Clarissa Lichtblaun roolissa.

Kammer syntyi Niddassa, Hessenissä kuudesta lapsesta neljäntenä ja muutti 8-vuotiaana perheineen Frankfurtiin. Hänen isänsä toimi protestanttipappina.

Sellistinä ja laulajana Kammer on menestynyt nykymusiikin tulkitsijana.

## Aiheesta muualla
*
Elokuvavuosi 1983

Tässä artikkelissa käsitellään **vuoden [[1983]] aikana julkaistuja elokuvia** ja elokuvamaailman merkittäviä tapahtumia.

## Suomen elokuvatilastoja 1983
Suomalaiset kävivät elokuvateattereissa vuonna 1983 kaikkiaan noin yhdeksän miljoonaa kertaa, mikä oli 0,4 prosenttia enemmän kuin vuonna 1982. Vuoden lopussa Suomessa oli 368 elokuvateatteria, jotka järjestivät vuoden 1983 aikana yhteensä 167&nbsp;089 näytöstä. Teattereissa kiersi 1&nbsp;622 elokuvaa. Ensi-iltaelokuvia tuotiin teattereihin 224, ja niistä oli suomalaisia 14.

## Suomen katsotuimmat 1983

Vuoden katsotuimmaksi elokuvaksi nousi jo edellisvuonna ensi-iltansa saanut *[[E.T.]]* 517&nbsp;191 katsojalla. Vuonna 1983 ensi-iltaan tulleista elokuvista eniten teatterikatsojia vuoden aikana saivat:

#*[[Octopussy – mustekala]]* (1983), 534&nbsp;512 katsojaa
#*[[Uuno Turhapuron muisti palailee pätkittäin]]* (1983), 381&nbsp;181 katsojaa
#*[[Älä kieltäydy kahdesti]]* (1983), 369&nbsp;048 katsojaa
#*[[Upseeri ja herrasmies]]* (1982), 364&nbsp;613 katsojaa
#*[[Tootsie – lyömätön lyyli]]* (1982), 329&nbsp;152 katsojaa
#*[[Akaton mies]]* (1983), 322&nbsp;840 katsojaa
#*[[Flashdance]]* (1983), 237&nbsp;244 katsojaa
#*[[Jedin paluu]]* (1983), 173&nbsp;060 katsojaa
#*[[Sotaleikit]]* (1983), 166&nbsp;120 katsojaa
#*[[Sofien valinta]]* (1982), 162&nbsp;977

## Uudet elokuvat
### Suomalaiselokuvien ensi-illat

* *[[Agentti 000 ja kuoleman kurvit]]*
* *[[Akaton mies]]*
* *[[Apinan vuosi (elokuva)|Apinan vuosi]]*
* *[[Huhtikuu on kuukausista julmin]]*
* *[[Iso Vaalee]]*
* *[[Jon (elokuva)|Jon]]*
* *[[Koomikko (elokuva)|Koomikko]]*
* *[[Menestyksen maku]]*
* *[[Mona ja palavan rakkauden aika]]*
* *[[Regina ja miehet]]*
* *[[Rikos ja rangaistus (vuoden 1983 elokuva)|Rikos ja rangaistus]]*
* *[[Uuno Turhapuron muisti palailee pätkittäin]]*

### Ulkomaisia elokuvia
* *[[Angst (vuoden 1983 elokuva)|Angst]]*
* *[[Anna Pavlova (elokuva)|Anna Pavlova]]*
* *[[Cujo – kauhun silmät]]*
* **
* *[[Flashdance]]*
* *[[G (elokuva)|G]]*
* *[[Hellyyden ehdoilla]]*
* *[[Kantrin kaipuu]]*
* *[[Kapteeni Keltaparta]]*
* *[[Kasvattitytön tarina]]*
* *[[Kovaa peliä]]*
* *[[Merry Christmas, Mr. Lawrence]]*
* *[[Mikki Hiiren jouluaatto]]*
* *[[Nerudan postinkantaja]]*
* *[[Ninjan kosto]]*
* *[[Octopussy – mustekala]]*
* *[[Outsiders – kolmen jengi]]*
* *[[Ratkaiseva isku]]*
* *[[Scarface – arpinaama]]*
* *[[Sotaleikit]]*
* *[[Taistelukala (elokuva)|Taistelukala]]*
* *[[Jedin paluu]]*
* *[[Videodrome – tuhon ase]]*
* *[[Viimeinen yhteys: The Dead Zone]]*
* *[[Yksinäinen susi McQuade]]*
* *[[Älä kieltäydy kahdesti]]*
* *[[Hissi (vuoden 1983 elokuva)|Hissi]]*

## Lähteet

## Aiheesta muualla
*
Tanssijat

**Tanssijat** (Pipridae) on heimo pienenkokoisissa varpuslinnuissa. Niitä löytyy luonnonvaraisina trooppisilta ja subtrooppisilta alueilta Keski- ja Etelä-Amerikasta sekä Trinidadista ja Tobagosta. Tanssijat ovat pieniä lintuja, jotka viihtyvät metsissä. Koirastanssijat ovat yleensä värikkäitä ja naarastanssijat ovat yksivärisempiä, yleensä vihertäviä lintuja. Tanssijat syövät hedelmiä, marjoja ja myös hyönteisiä. Naaraat hoitavat poikasia yksin, ja normaalissa pesässä on kaksi munaa.

Heimoon kuuluu 53 lajia ja 17 sukua. Suvuista suurimpaan, lakkitanssijoihin kuuluu 8 lajia.

## Suvut

### Lajeja, joilla on oma sukunsa
* Kultasiipitanssija *Masius chrysopterus*
* Munkkitanssija *Manacus manacus*
* Piikkipyrstötanssija *Ilicura militaris*
* Valkolakkitanssija *Dixiphia pipra*
* Vihertanssija *Cryptopipo holochlora*

## Lähteet
Elokuvavuosi 1986

Tässä artikkelissa käsitellään **vuoden [[1986]] aikana julkaistuja elokuvia** ja elokuvamaailman merkittäviä tapahtumia.

## Suomalaiset ensi-illat

## Kansainväliset ensi-illat
* *[[A Better Tomorrow]]*
* *[[Asterix Britanniassa (elokuva)|Asterix Britanniassa]]*
* *[[Aution saaren unelma (elokuva)|Aution saaren unelma]]*
* *[[Blue Velvet – ja sinisempi oli yö]]*
* *[[Captain EO]]*
* *[[Chopping Mall]]*
* *[[Critters – keskiyön nakertajat]]*
* *[[Crossroads – bluesjätkät]]*
* *[[Ei mitään yhteistä]]*
* *[[Haastaja (vuoden 1986 elokuva)|Hastaja]]*
* *'[[Heartbreak Ridge]]*
* *[[Henki vaarassa – varokaa rocktähtiä]]*
* *[[Iskuryhmä]]*
* *[[Jack Murphyn laki]]*
* *[[King Kong elää]]*
* *[[Kosto rajan takaa]]*
* *[[Krokotiilimies (elokuva)|Krokotiilimies]]*
* *[[Kuolleen miehen kirjeet]]*
* *[[Kärpänen (vuoden 1986 elokuva)|Kärpänen]]*
* *[[Laputa – linna taivaalla]]*
* *[[Maximum Overdrive]]*
* *[[Moskiittorannikko (elokuva)|Moskiittorannikko]]*
* *[[Muistojen vanki]]*
* *[[Naapurissa kummittelee (elokuva)|Naapurissa kummittelee]]*
* *[[Pahan otteessa (vuoden 1986 elokuva)|Pahan otteessa]]*
* *[[Perjantai 13. päivä, osa 6]]*
* *[[Platoon – nuoret sotilaat]]*
* *[[Project A-ko]]*
* *[[Psykopaatin jäljillä]]*
* *[[Raaka keikka]]*
* *[[Rosa Luxemburg (elokuva)|Rosa Luxemburg]]*
* *[[Rottis]]*
* *[[Sanaton rakkaus]]*
* *[[Seitsemän vampyyriä]]*
* *[[Stand by Me – viimeinen kesä]]*
* *[[Star Trek IV: kotiinpaluu]]*
* *[[Suuret setelit]]*
* *[[Tai-Pan]]*
* *[[The Transformers: The Movie]]*
* *[[Thérèse (elokuva)|Thérèse]]*
* *[[Tulijalka]]*
* *[[Upseerin kosto]]*
* *[[Varokaa heikkoa jäätä]]*
* *[[Vihreä säde (elokuva)|Vihreä säde]]*

## Tapahtumia
* Suomen kaksi suurinta elokuvateatteriketjua Adams Filmi (48 teatteria) ja Kinosto (46 teatteria) yhdistyivät *[[Finnkino|Finnkino Oy:ksi]]*, jonka markkinaosuudeksi tuli noin 50 prosenttia.
* Turner Broadcasting alkoi tuottaa väritettyjä versioita mustavalkoisista klassikkoelokuvista.
* Tunnettu amerikkalainen elokuva-arvosteluohjelma *[[Siskel & Ebert]]* alkoi ja jatkui vuoteen 2010 asti.

## Kuolleita
*2. tammikuuta - Una Merkel, näyttelijä
*14. tammikuuta - Donna Reed, näyttelijä
*10. maaliskuuta - Ray Milland, näyttelijä
*15. maaliskuuta  - Alexandru Giugaru, näyttelijä
*30. maaliskuuta - James Cagney, näyttelijä
*13. huhtikuuta - Stephen Stucker, näyttelijä
*23. huhtikuuta - Otto Preminger, ohjaaja
*26. huhtikuuta - Broderick Crawford, näyttelijä
*26. huhtikuuta - Bessie Love, näyttelijä
*23. toukokuuta  - Sterling Hayden, näyttelijä
*3. kesäkuuta - Anna Neagle, näyttelijä
*13. kesäkuuta - Benny Goodman, muusikko ja näyttelijä
*25. heinäkuuta - Vincente Minnelli, ohjaaja
*5. lokakuuta - Hal B. Wallis, tuottaja
*21. marraskuuta - Dar Robinson, stuntmies
*29. marraskuuta - Cary Grant, näyttelijä
*13. joulukuuta - Heather Angel, näyttelijä
*26. joulukuuta - Elsa Lanchester, näyttelijä
*28. joulukuuta - Andrei Tarkovski, ohjaaja

## Lähteet

## Aiheesta muualla
* 
* Suomen katsotuimmat elokuvat 1986
Karkkilan kaupunginvaltuusto

**Karkkilan kaupunginvaltuusto** on Uudellamaalla sijaitsevan Karkkilan kaupungin ylin päättävä elin. Valtuustossa on 31 jäsentä, jotka valitaan neljän vuoden välein kuntavaaleilla. Kaupunginvaltuustossa on 31 paikkaa, joista yhdeksän on Karkkilaan Sitoutuneiden valtuustoryhmän hallussa valtuustokaudella 2025–2029. Toiseksi suurin ryhmä on vasemmistoliitto.

Kaupunginvaltuuston puheenjohtajana toimii Satu Ahjoniemi (vas.), varapuheenjohtajana Anssi Liesmala (sit.), toisena varapuheenjohtajana  Paula Salapuro (kok.) ja kolmantena varapuheenjohtajana Mari Rautiainen (vas.).

Valtuusto kokoontuu Karkkilasalissa Anttilankadulla.

## Paikkajako ja äänestysaktiivisuus vaaleittain
Valtuusto on pitkään ollut vasemmistoenemmistöinen. SKDL:llä oli enemmistö valtuutetuista vuosina 1945–1964.

Ehdokkaita asettaneet mutta ilman valtuustopaikkoja ovat jääneet TPSL vuoden 1968 kunnallisvaaleissa, SMP vuosien 1976, 1980, 1988 ja 1992 vaaleissa; kristillisdemokraatit vuosien 2000, 2004, 2012 ja 2025 vaaleissa; KTP vuosina 1992–2017, SKP vuodesta 2017 lähtien, Nuorsuomalainen Puolue vuoden 1996 kunnallisvaaleissa, Vaihtoehtoväki vuoden 2004 kunnallisvaaleissa ja Vapauden liitto vuoden 2025 kunnallisvaaleissa.

## Valtuutetut
### Kausi 2025–2029
Vuoden 2025 kuntavaaleissa Karkkilaan Sitoutuneiden yhteislista sai valtuustoon yhdeksän paikkaa ja täten jatkaa Karkkilan suurimpana valtuustoryhmänä. Vasemmistoliitto nosti kannatustaan viime vaaleista 11 prosenttiyksikköä ja sai kolme paikkaa lisää kokonaisvahvuuden ollessa nyt kahdeksan. Lisäksi keskusta sai yhden lisäpaikan. Perussuomalaiset putosi kokonaan valtuustosta kannatuksen romahdettua 2,1 prosenttiin, eli lähes seitsemän prosenttiyksikköä laskua viime vaaleista. Toinen valtuustosta putoaja oli kristillisdemokraatit, joka menetti ainoan paikkansa. Keskusta ja kristillisdemokraatit olivat vaaliliitossa. Vapauden liitolla oli myös ehdokas Karkkilassa, jonka saamat äänet eivät kuitenkaan riittäneet valtuustoon pääsemiseksi. Valitun valtuuston keski-ikä on 50,5 vuotta.

Karkkilan kaupunginvaltuustoon valittiin vaaleissa seuraavat jäsenet kaudelle 2025–2029: (KS: Karkkilaan sitoutuneet)

## Puheenjohtajat
*Veikko Alho SKDL (1970- ja 1980-luvuilla)
*Matti Kuusela SDP (2005–)
*Olli Palmu (–2005)
*Rainer Virtanen SKDL
*Anna Tallgren kok. (2021–2023)
*Satu Ahjoniemi vas. (2025–2027)

## Lähteet
*
*
*

### Viitteet

### Huomautukset

## Aiheesta muualla
*Karkkilan kaupunki: Karkkilan kaupunginvaltuusto
Kaksi kulttuuria

**Kaksi kulttuuria** on brittiläisen tieteenharjoittajan ja romaanikirjailijan C. P. Snow'n vaikutusvaltaisen Rede-luennon otsikko vuodelta 1959. Luento on ilmestynyt myös omana kirjanaan. Kahden kulttuurin käsitteeseen viitataan usein keskusteltaessa tieteen asemasta yhteiskunnassa sekä luonnontieteiden ja humanististen tieteiden välisestä suhteesta. 

Luonnontieteiden ja humanismin lähentämiseksi on otettu käyttöön käsite kolmas kulttuuri. Fyysikko Kari Enqvist katsoo, että kolmas kulttuuri nousee luonnontieteellisestä tiedosta ja ajattelusta. Enqvist on huolissaan siitä, että esimerkiksi suomalaisten koulujen historiankirjojen todellisuuskäsitys ei ota huomioon luonnontieteitä. ”Napoleonin kaltaisten pikkuruhtinaiden yhdentekevät sotaretket mielletään paljon tärkeämpinä kuin samaan aikaan syntymässä ollut luonnontiede”.

## Katso myös
* Konsilienssi

## Lähteet

## Kirjallisuutta

* 

## Aiheesta muualla
* Edge, luonnontieteilijöiden ja humanistien yhteinen keskustelufoorumi kolmannen kulttuurin hengessä.
* Kaksi kulttuuria - keskustelua humanistien ja luonnontieteilijöiden välisestä juovasta. Yle Elävä arkisto.
Rok Urbanc

**Rok Urbanc** (s. 28. helmikuuta 1985 Jesenice, Jugoslavia) on slovenialainen mäkihyppääjä.

Hän voitti kaikkien yllätykseksi maailmancupin osakilpailun Puolan Zakopanessa tammikuussa 2007. Ennen Zakopanen kilpailua Urbancin paras maailmancup-sijoitus oli 17. Hän oli mukana Sapporon maailmanmestaruuskilpailuissa 2007, jossa hänen paras sijoituksensa oli suurmäen 33:s.

## Lähteet
*
Luettelo televisiosarjan Kotikatu jaksoista

Tämä on luettelo TV1:llä esitetyn *[[Kotikatu]]*-sarjan jaksoista.

## Ensimmäinen tuotantokausi (1995–1996)

## Toinen tuotantokausi (1996–1997)

## Kolmas tuotantokausi (1997–1998)

## Neljäs tuotantokausi (1998–1999)

## Viides tuotantokausi (1999–2000)

## Kuudes tuotantokausi (2000–2001)

## Seitsemäs tuotantokausi (2001–2002)

## Kahdeksas tuotantokausi (2002–2003)

## Yhdeksäs tuotantokausi (2003–2004)

## Kymmenes tuotantokausi (2004–2005)

## Yhdestoista tuotantokausi (2005–2006)

## Kahdestoista tuotantokausi (2006–2007)

## Kolmastoista tuotantokausi (2007–2008)

## Neljästoista tuotantokausi (2008–2009)

## Viidestoista tuotantokausi (2009–2010)
Tällä tuotantokaudella siirryttiin televisiosarjan esittämisessä kahden viikkoesityksen tahtiin, jolloin osia esitettiin torstaisin ja perjantaisin niin, että ensimmäinen osa jaksosta esitettiin torstaina ja loppuosa perjantaina. Koko jakso esitettiin lauantaina.

## Kuudestoista tuotantokausi (2010–2011)

## Seitsemästoista tuotantokausi (2011–2012)

## Kahdeksastoista tuotantokausi (2012)

## Lähteet
Ferrari F2008

**Ferrari F2008** on Formula 1 -auto, jota Ferrari-talli käytti kaudella . Auto julkistettiin 6. tammikuuta 2008 Fioranossa. F2008 on 54. Ferrarin valmistama F1-auto. Autoa kilpailuissa ajoivat hallinnut maailmanmestari Kimi Räikkönen ja Felipe Massa.

Julkisuuteen päästettiin auton esittelyn jälkeen vain tallin itse kuvaamaa materiaalia ja valokuvaajilta oli pääsy kielletty tilaisuuteen. Tällä tavoin Ferrari halusi varmistaa, ettei viimevuotinen tietovuoto toistu.

Testit Ferrari aloitti uudella autollaan heti julkaisupäivän jälkeen, 7. tammikuuta. Fioranon testiradalla autolla ajoi ensimmäisenä Kimi Räikkönen. Tapahtuma oli suljettu medialta. Viimeksi uusi Ferrari on nähty näin aikaisin radalla vuonna 1993.

## Uudistukset
Uusi F2008 on sen edeltäjäänsä, F2007:ää, viisi kilogrammaa painavampi sääntömuutosten takia. Auton yhteispainoksi ilmoitetaan nyt 605&nbsp;kg, joka sisältää myös nesteiden ja kuljettajan painon.

Myös pyörien akseliväliä oli viimevuotiseen autoon verrattuna lyhennetty, jotta se soveltuisi paremmin Monacon kaltaisille hitaille radoille.

Yksi tärkeimmistä uudistuksista on standartoitu elektroniikkajärjestelmä, SECU (Standard Electronic Control Unit). Järjestelmä on pakollinen kaikilla talleilla. Järjestelmän myötä kaikki kuljettajien elektroniset apulaitteet (luistonesto) poistuvat käytöstä.

Aerodynamiikka on myös kokonaan uusittu, mutta se muuttui vielä ennen kauden avauskilpailua.

## Teknisiä tietoja
*Moottori: Ferrari 056 90° 32 venttiilinen V8, jonka iskutilavuus on 2398 cm3. Moottorin runko ja sylinterinkansi on valmistettu alumiinista ja kampiakseli on teräksestä. Yhteispainoa moottorille kertyy noin 95 kg.
*Vaihdelaatikko: seitsemän vaihteinen puoliautomaattinen, jossa on lisäksi peruutusvaihde.

*Renkaat: Bridgestone, jotka ovat BBS:n 13-tuumaisilla vanteilla
*Jarrut: Brembo, hiilikuidusta valmistetut levyjarrut
*Polttoaine: Shell V-Power ULG 64
*Öljy: Shell SL-1098
*Elektroniikka: McLaren Electronics

## Formula 1 -tulokset
**Lihavointi** tarkoittaa paalupaikkaa ja *kursivointi* kilpailun nopeinta kierrosta.

## Lähteet

## Aiheesta muualla
*Auton viralliset sivut  ja
Uzbekistanin jalkapallomaajoukkue

**Uzbekistanin jalkapallomaajoukkue** edustaa Uzbekistania kansainvälisissä miesten jalkapallokilpailuissa, ja sitä hallinnoi Uzbekistanin jalkapalloliitto. Joukkue pelasi ensimmäisen ottelunsa Neuvostoliitosta irtautumisen jälkeen 17. kesäkuuta 1992 Tadžikistania vastaan. Uzbekistan on ollut vahvin joukkue uusista Keski-Aasian valtioista (Kazakstan, Kirgisia, Tadžikistan, Turkmenistan).

Uzbekistan oli jo melko lähellä MM-kisoja, kun se selvitti tiensä jatkokarsintaan, jossa vastaan asettui Bahrain. FIFA määräsi ensimmäisen osaottelun uusittavaksi tuomarivirheen takia, ja Uzbekistan voitti sen 1-0. Uusinnassa joukkueet pelasivat kaksi tasapeliä (0-0 ja 1-1), ja niin Bahrain pääsi vierasmaalisäännön ansiosta jatkokarsinnan toiseen vaiheeseen.

## Arvokisat
### Maailmanmestaruuskilpailut
*1998—2006 - *Ei selviytynyt karsinnoista*

### Aasian mestaruuskilpailut
*1956—1992 - *ei osallistunut, koska oli osa Neuvostoliittoa*
* 1996 - *1. kierroksella*
* 2000 - *1. kierroksella*
* 2004 - *puolivälierissä*
* 2007 - *puolivälierissä*
* 2011 - *neljäs*

### Tunnettuja pelaajia
*Maksim Šatskih

## Lähteet
Every Day Is Exactly the Same

**Every Day Is Exactly the Same** (tunnetaan myös nimellä **Halo 21**) on Nine Inch Nails -yhtyeen With Teeth (2005) albumilta julkaistu kolmas single. Single julkaistiin 4. huhtikuuta 2006 vinyylilevynä. Kappale on soinut Wanted nimisessä elokuvassa.

Kappale oli ehdolla Best Hard Rock Performance -palkinnon saajaksi vuoden 2007 Grammy-gaalassa.
Florian Liegl

**Florian Liegl** (s. 1. helmikuuta 1983, Innsbruck, Itävalta) on itävaltalainen mäkihyppääjä ja mäkihyppyvalmentaja.

Liegl voitti urallaan yhden maailmancupin osakilpailun Kulmin lentomäessä vuonna 2003. Saman kauden maailmancupin kokonaiskilpailussa hänen loppusijoituksensa oli viides. Kaiken kaikkiaan Liegl sijoittui maailmancupin osakilpailuissa kolmen parhaan joukkoon kahdeksan kertaa. Val di Fiemmen MM-kilpailuissa 2003 hän sijoittui suurmäessä kahdeksanneksi ja normaalimäessä 25:nneksi sekä kuului joukkuemäessä Itävallan viidenneksi sijoittuneeseen joukkueeseen.

Liegl voitti vuoden 2007 universiadeissa joukkuemäen kultaa sekä sijoittui normaalimäessä viidenneksi ja suurmäessä seitsemänneksi. Tuon talven jälkeen hän lopetti mäkihyppäämisen motivaation puuttumisen vuoksi. Hän on sittemmin toiminut Itävallan mäkihyppymaajoukkueen apuvalmentajana.

## Aiheesta muualla
*
Gary Anderson

**Gary Anderson** (s. 9. maaliskuuta 1951 Coleraine, Pohjois-Irlanti) on brittiläinen entinen Formula 1 -autojen suunnittelija.

Andersonin ura F1:ssä alkoi Brabham-tallin mekaanikkona vuonna 1975. Ensimmäisen F1-auton hän suunnitteli Jordanille kaudeksi . Anderson toimi Jordanin suunnittelijana vuosina 1991–1998 ja 2002–2003. Vuosina 1998−2000 hän suunnitteli autoja Jaguarille ja Stewartille.

Vuonna 2001 hän työskenteli Pohjois-Amerikassa, CART-sarjassa kilpailevassa Reynard-tallissa.

Nykyään Anderson toimii Dallaran neuvonantajana ja Irlannin television kommentaattorina.

## Lähteet

## Aiheesta muualla
* GrandPrix.com
Ivor Gurney

**Ivor Gurney** (28. elokuuta 1890 – 26. joulukuuta 1937) oli brittiläinen säveltäjä ja runoilija. Hän syntyi Gloucesterissä ja lauloi vuosina 1900–1906 kuoropoikana Gloucesterin katedraalissa, jossa hän sai opettajakseen Herbert Brewerin.

Gurney pääsi vuonna 1911 stipendillä Royal College of Musiciin, jossa häntä opetti kuuluisa irlantilainen Charles Villiers Stanford.

Gurney kärsi jonkinlaisesta maanis-depressiivisyydestä ja vietti aikuisiällään runsaasti aikaa psykiatrisissa sairaaloissa. Hän menehtyi tuberkuloosiin 47-vuotiaana.

Säveltäjänä Gurney tunnetaan varsinkin lauluistaan. Häneltä on myös säilynyt satoja runoja.
M/S Westgard

**M/S Westgard** () on suomalaisen Bore -varustamon omistuksessa oleva kuivarahtialus. Alus on rakennettu vuonna 2000 Scheepswerf Petersin telakalla Kampenissa, Alankomaissa. Aluksen konttikapasiteetti (TEU) on 208 ja puutavarakapasiteetti 5&nbsp;500 m³. Kuollutta painoa *Westgardilla* on 3&nbsp;790 tonnia ja jääluokitus on 1A eli alus pystyy kulkemaan useimmissa jääolosuhteissa yksin. Alus on rekisteröity Alankomaiden lipun alle ja sen kotisatama on Rotterdam.

Westgardin sisaraluksia ovat M/S Ostgard, M/S Sydgard ja M/S Nordgard.

## Käyttöhistoria

Alus valmistui vuonna 2000 alankomaalaiselta Scheepswerf Petersin telakalta. 16. helmikuuta 2006 alus sai nykyisen *Westgard* -nimensä. Aikaisempi nimi oli *Sabinia*.

## Lähteet

## Aiheesta muualla
*Bore: M/V Westgard 
*Kuvia Westgardista
Luettelo Eurovision laulukilpailun voittajista

Tämä on luettelo Euroopan yleisradiounionin jäsenmaiden järjestämän vuosittaisen **[[Eurovision laulukilpailu]]n voittajista**. Kilpailu on järjestetty vuosittain vuodesta 1956 alkaen ja on siten yksi maailman pisimpään jatkuneista televisio-ohjelmista. Se on peruttu ainoastaan vuonna , mutta silloinkin jokainen osallistujamaa oli jo valinnut edustuskappaleensa. Voittaja päätetään käyttäen vaihtelevia äänestystapoja. Eniten pisteitä saanut maa julistetaan voittajaksi. 

Vuoden  kilpailu oli järjestyksessään 69. Kilpailun on voittanut yhteensä 27 maata, yksi voittaja joka vuonna lukuun ottamatta vuotta , jolloin voitto jaettiin neljän maan kesken. Eniten voittoja on Irlannilla ja Ruotsilla, jotka kumpikin ovat voittaneet kilpailun seitsemän kertaa. Pisin kilpailuhistoria ilman voittoja on ollut Portugalilla, joka sai odottaa 53 vuotta ennen kuin voitti vuoden  kisat 49. osallistumiskerrallaan. Suomi sai odottaa 40. osallistumiskerrallaan tapahtunutta vuoden  voittoaan 45 vuotta. Tällä hetkellä pisimpään ilman voittoa kilpaillut maa on Malta, joka tuli mukaan vuonna . Toisaalta Kyproksella on enemmän osallistumiskertoja (41). Maltalla ja lisäksi Islannilla osallistumisia on 37. Ainoat henkilöt, jotka ovat voittaneet kilpailun useammin kuin kerran, ovat Irlannin Johnny Logan: laulajana vuonna 1980 ja 1987 ja kirjoittajana Linda Martinille vuonna 1992 sekä Loreen, joka on voittanut viisut laulajana kahdesti: vuonna 2012 ja vuonna 2023.

## Voittajat

### Huomioitavaa
# Vuonna 1956 järjestettiin ensimmäinen Eurovision laulukilpailu. Silloin julistettiin vain voittaja, ei pisteitä eikä muita sijoja.
# Vuoden 1969 marginaali on mitattu viidenneksi tulleeseen kilpailijaan jaetun voiton vuoksi.
# Vuonna 1991 Ruotsi ja Ranska saivat saman verran pisteitä. Molemmat maat saivat yhtä paljon eli 4 kertaa täysiä pisteitä (12), mutta koska Ruotsi oli saanut enemmän toiseksi parhaita pisteitä (10) – Ruotsi viisi kertaa ja Ranska vain kaksi kertaa – julistettiin Ruotsi voittajamaaksi.
# Vuonna 2020 Euroviisuja ei järjestetty ollenkaan koronaviruspandemian vuoksi.

## Maan mukaan

Tasatilanteet on merkitty *kursiivilla*.

## Kielen mukaan
Vuosien 1966 ja 1973 sekä vuosien 1977 ja 1998 välillä esiintyjät saivat laulaa vain oman maansa kielellä, joten tämän vuoksi vain Malta, Iso-Britannia ja Irlanti saivat laulaa englanniksi. Ranskaksi saivat laulaa ainoastaan Ranska, Monaco, Sveitsi, Luxemburg ja Belgia.

## Voittoa vailla olevien maiden parhaat sijoitukset

## Lähteet
*John Kennedy O’Connor: *The Eurovision Song Contest 50 Years The Official History*. London: Carlton Books Limited, 2005. .
*History. EscToday.com 

### Viitteet
Hideharu Miyahira

**Hideharu Miyahira** (, s. 21. joulukuuta 1973 Otaru, Hokkaidō) on japanilainen mäkihyppääjä ja mäkihyppyvalmentaja.

Miyahira voitti urallaan yhteensä neljä MM-mitalia, joista henkilökohtaisia vuoden 1999 maailmanmestaruuskilpailuiden normaalimäen hopea ja suurmäen pronssi. Lisäksi hän oli voittamassa Japanin joukkueessa joukkuemäen hopeaa 1999 ja 2003.

Maailmancupin osakilpailuvoittoja Miyahiralla on kaksi kappaletta, joista toinen lentomäessä ja toinen joukkuekilpailussa.

Miyahira lopetti urheilu-uransa vuonna 2006.

Vuonna 2018 hän aloitti Japanin mäkihyppymaajoukkueen päävalmentajana.

## Lähteet
*

### Viitteet
Christof Duffner

**Christof Duffner** (s. 16. joulukuuta 1971, Schönwald) on saksalainen mäkihyppääjä ja joukkuemäen olympiavoittaja Lillehammerista 1994.

Joukkuemäen olympiavoiton lisäksi Duffner oli voittamassa joukkuemäen maailmanmestaruutta vuonna 1999 sekä MM-pronssia vuonna 1997. Hänen paras henkilökohtainen arvokisasijoituksensa oli kymmenes sija MM-kisojen 1993 suurmäessä.

Duffner voitti urallaan yhden maailmancupin osakilpailun, Keski-Euroopan mäkiviikon avauskilpailun Oberstdorfissa 1992. Yhteensä hän saavutti viisi maailmancupin osakilpailun palkintokorokepaikkaa. Hän oli parhaimmillaan maailmancupin loppupisteissä kuudes kaudella 1992–1993.

Duffner lopetti uransa vuonna 2004.

## Lähteet
*
Bud Shank

**Bud Shank** (27. toukokuuta 1926 – 2. huhtikuuta 2009) oli yhdysvaltalainen jazzmuusikko. Hän soitti pääasiallisesti alttosaksofonia, mutta esiintyi ja levytti myös huilistina ja tenorisaksofonistina.

Shank opiskeli Pohjois-Carolinan yliopistossa. Hän kuului West Coast jazzin merkkinimiin mutta esitti myös maailmanmusiikkia muiden muassa Ravi Shankarin kanssa.

Shank teki jo varhaisella urallaan yhteistyötä Stan Kentonin ja Charlie Barnetin kanssa.
Työnjohto-oikeus

**Työnjohto-oikeus** eli direktio-oikeus on työnantajalle työsopimuslain takaama oikeus johtaa työtä ja antaa työnjohdollisia ohjeita ja määräyksiä työntekijöille: työnantaja päättää mitä, miten, missä, mihin aikaan ja ketkä työtä tekevät. Toisaalta työntekijä, työsopimuksen toinen osapuoli, sitoutuu tekemään työtä toiselle osapuolelle, työnantajalle, tämän johdon ja valvonnan alaisena, sovittua (tyypillisesti rahallista) korvausta vastaan kuuliaisesti (nk. kuuliaisuusvelvoite, työsopimuslaki (55/2001) 3:1). 

Direktiovallan rajoja ei ole missään kirjallisessa oikeuslähteessä tarkkaan määritelty, mistä on seurauksena tietty rajojen epämääräisyys ja vaihtelevuus. Työnjohtovallan laajuus ratkaistaan aina tapauskohtaisesti ja luonteeltaan sopimuksenvaraisena asiana siitä voidaan niin laajentavasti kuin rajoittavastikin sopia muun muassa työsopimuksella tai työehtosopimuksella (TES). Työtehtävän kannalta tarpeelliset, vähäiset muutokset työsopimuksen rajoissa ovat sallittuja. Työnantajan työnjohtovaltansa rajoissa antama määräys tulee voimaan heti, jos työnantajalla on oikeus yksipuolisesti muuttaa työsuhteen ehtoa.

## Direktio-oikeuden rajoitukset

Työnantajan direktio-oikeuden puitteissa annettujen määräysten tulee olla asiallisia, johdonmukaisia, objektiivisesti arvioiden kohtuullisia ja kohdella työntekijöitä tasapuolisesti. Työnantajan tulee ottaa huomioon kunkin työntekijän fyysiset ja ammatilliset edellytykset suoriutua annettavasta työtehtävästä käyttäessään työnjohto-oikeuttaan. Toisaalta työntekijän kieltäytymistä on säännelty laissa: työntekijä voi pidättäytyä työstä vain erityisin perustein; esimerkiksi työntekijällä on oikeus pidättäytyä työstä, jota hän pitää vaarallisena omalle tai muiden työntekijöiden hengelle tai terveydelle. Työnantaja ei saa direktio-oikeutensa perusteella olennaisesti muuttaa työsuhteen ehtoja, mutta voi toisaalta muuttaa työsuhteen ehtoja sopimuksen sisällä. Mikäli työsopimus on väljä, eikä työsuhteen ehtoja ole tarkasti määritelty, direktion perusteella voidaan tehdä suuriakin muutoksia työsopimuksen ehtoihin. Kuitenkin sopimuksen ehdoksi voi muodostua myös työnantajan ja työntekijän välillä pitkään noudatettu *vakiintunut käytäntö*.

Toisaalta työoikeudellisessa kirjallisuudessa on luotu ristiriitatilanteissa tapahtuvaa normivalintaa varten tietty teoreettinen normien etusijajärjestys, jossa työnantajan yksipuoliset käskyt ja määräysvalta sijoittuvat hierarkian alimmalle portaalle. Mikäli samaan tilanteeseen tai asiaan nähden on pätevästi voimassa useita erisisältöisiä normeja, tulevat aina lain- tai työehtosopimuksen tasoiset säännökset sovellettaviksi ennen työnantajan käskyjä. Jopa vakiintuneet tavanomaisen oikeuden (ns. tapaoikeus) normit ovat niiden edellä.

### Tulkintaetuoikeus
Oikeuskirjallisuudessa on katsottu, että työsopimuksen ehtojen muuttamisen muotona voidaan pitää myös työnantajan tulkintaetuoikeutensa nojalla antamia määräyksiä työsuhteen ehdon tulkinnasta.

## Lähteet
Stan Kenton

**Stanley Newcomb "Stan" Kenton** (15. joulukuuta 1911 – 25. elokuuta 1979) oli yhdysvaltalainen jazzpianisti. Hän syntyi Wichitassa, Kansasissa, ja valmistui vuonna 1930 Bell High Schoolista Kaliforniassa.

Musiikillisesti monipuolinen Kenton kokeili levytyksillään useita jazzin tyylisuuntauksia. Hän oli aikansa suurimpia orkesterinjohtajia, ja hänen kanssaan soittivat vuosien varrella muiden muassa Laurindo Almeida, Bob Cooper, Stan Getz, Dizzy Gillespie, Jimmy Knepper, Stan Levey, Art Pepper ja Bud Shank.

Kenton esiintyi big bandinsa kanssa, kunnes sai aivohalvauksen, jonka seurauksena hän kuoli 67-vuotiaana.
Bondage Fairies

**Bondage Fairies** on keijukais-fetisistinen hentai-manga. Sarjan piirtäjä on Teruo Kakuta, joka käyttää taiteilijanimeä Kondom. Se julkaistiin alun perin Lemon Kids -lehdessä (heinäkuusta 1990 huhtikuuhun 1991) nimellä *Insect Hunter*. Sarjakuva on julkaistu länsimaissa sensuroimattona ja eri kielille käännettyinä versioina.

Tarinassa kaksi metsässä asuvaa keijua, Pfil ja Pamila, työskentelevät kotiseutuaan suojelevina palkkionmetsästäjinä. Vaaleahiuksinen Pfil on naiivi ja viaton, mutta sinihiuksinen Pamila on seksuaalisesti kokeneempi ja avoimempi. Molemmat kokeilevat seikkailujensa lomassa erilaisia seksuaalisia kokemuksia, kuten masturbointia, lesboseksiä, fetisismiä, bondagea, sekä seksiä lintujen, pikkueläinten ja hyönteisten kanssa. Joskus sarjassa myös opetetaan lukijalle hyönteisten käyttäytymiseen tai ihmisen anatomiaan liittyviä asioita osiossa *Pfhil's educational comics corner*.

## Sarjan osat

* *Bondage Fairies* (Japanissa nimellä "Insect Hunter"), USA:ssa julkaissut kuusiosaisena sarjana vuosina 2001–2002 BD érogène (, )
* *The New Bondage Fairies*, USA:ssa julkaissut vuosina 1999–2000 Fantagraphicsin alaisuudessa toimiva Eros Comix ja Studio Proteus 16-osaisena sarjana (, )
* *Fairies Fetish*, USA:ssa julkaissut kahdeksanosaisena Eros Comix ja Studio Proteus.  Faerie Fetishin *The collected books* -painos sisältää lisäosan "The Care and Feeding of Fairies"
* *Bondage Fairies Extreme* USA:ssa julkaissut 15-osaisena Eros Comix ja Studio Proteus
* *The Original Bondage Fairies* USA:ssa julkaissut 11-osaisena Eros Comix ja Studio Proteus. Uudistettu painos sarjasta *Bondage Fairies*, jossa on uusi käännös, uusia ruutuja sekä korjailtu sivujen ulkoasu. Myös jotkin sarjasta alun perin sensuroiduiksi jääneet osat paljastettiin. Huolimatta siitä että lukujen määrä *Bondage Fairiesissa* (kuusi) ja *The Original Bondage Fairiesissa* (kymmenen) on erilainen, tarina on silti sama. *The Original Bondage Fairiesin* luvut ovat yleensä alkuperäisiä lyhyempiä.
* Vuonna 2005 Kubo Shoten -yhtiö julkaisi lyhyen Bondage Fairies -tarinan *Hontou wa Eroi Otogibanashi*, joka sisältyi kirjaan *Kon-Dom's Short story collection*.
* Vuonna 2006 julkaistiin Japanissa kokoelma lyhyitä tarinoita nimellä *Cruel Sisters*. Se sisältää *The Original Bondage Fairiesin* sekä seitsemän uudelleen toimitettua tarinaa *Fairies Fetish* -sarjasta.
* *The Original Bondage Fairies*, Italiassa julkaissut E.F.edizioni (5 osaa).
* *The New Bondage Fairies* Italiassa julkaissut by E.F.edizioni (8 osaa).

## Aiheesta muualla
*E.F.edizioni
Työmarkkina-asema

**Työmarkkina-asema** on työmarkkina-, sosiaalipoliittinen ja sosiologinen käsite, joka kuvaa työntekijän haluttavuutta ja vahvuutta työmarkkinoilla suhteessa toisiin työntekijöihin.

Hyvään työmarkkina-asemaan voidaan liittää tunnusmerkkejä:

* vapaita työpaikkoja on enemmän kuin työnhakijoita,
* työntekijä uskoo omiin vaikutusmahdollisuuksiinsa työpaikalla ja –markkinoilla,
* henkilö omaa muita työnhakijoita paremmat työllistymismahdollisuudet,
* työntekijän luottamus työpaikan säilymiseen, saantiin ja vaihtoon on korkea,
* henkilön urakehitys on muita työntekijöitä parempi,
* työntekijää koulutetaan työnantajan kustannuksella, 
* henkilö nauttii paitsi yrityksen johdon ja esimiehen luottamusta, on haluttava toisissa yrityksissä, ja henkilöön kohdistetaan rekrytointitarjouksia nk. *”head huntereilta”*,
* ovat yrityksen ydintyövoimaa, erotuksena massatyövoimasta (McJob) ja
* työnantaja käyttää vähemmän työnjohto-oikeuttaan: työntekijä saa valita mitä haluaa tehdä.

Koska hyvän työmarkkina-aseman omaavat ovat haluttuja työmarkkinoilla, työnantaja kohdistaa heihin sitouttamiskeinoja kuten palkitsemista, etuja tai optioita.

## Länsimaisen työmarkkina-aseman tunnuspiirteitä

Työmarkkina-asema on alati muuttuva käsite ja sosiologisen tutkimuksen kohde. Työmarkkina-asemaa tutkitaan erilaisilla muuttujilla kuten iällä, sukupuolella, koulutuksella, perhesuhteilla, yhteiskuntaluokittelulla jne. Länsimaisessa ja suomalaisessa työmarkkinapolitiikassa hyvästä työmarkkina-asemasta on havaittu, että se:

* on pääsääntöisesti parempi koulutetuilla kuin vähemmän koulutetuilla,
* on palkansaajilla hyvä kun työllisten määrä on korkea ja työttömyys matala,
* on huonompi maahanmuuttajilla, päihteiden käyttäjillä, sairailla ja vammaisilla suhteessa valtaväestöön ja terveisiin
* on parempi toistaiseksi voimassa olevissa työsuhteissa verrattuna määrä-, osa-aikaisissa ja nk. epätyypillisissä työsuhteissa
* on parempi nk. avainaloilla erotuksena matalapalkka-aloista.

## Katso myös
* Työntekijöiden sitouttaminen
* Syrjäytyminen
* Prekariaatti
* Työssäkäyvä köyhä
* Sosioekonominen asema (sis. ammattiasema)

## Lähteet
Svebiliuksen katekismus

**Svebiliuksen katekismus** (*Katekismus. Lutherin vähän katekismuksen yksinkertainen selitys kysymysten ja vastausten avulla [1689]*)
on yksi Suomessa käytössä olleista luterilaisen ortodoksian ajan katekismuksista. 
Sen on laatinut Upsalan arkkipiispa Olaus Svebilius. Suomeksi sen on 
kääntänyt vuonna 1745 piispa Daniel Juslenius. Katekismus rakentuu 
Lutherin Vähän katekismuksen ympärille, jota se selittää kysymysten ja 
vastausten avulla. Vastausten taustaksi annetaan aina yksi tai useampi raamatunkohta. Lisäksi katekismus sisältää seitsemän kuningas Daavidin katumuspsalmia avuksi rippiin valmistautumisessa sekä luterilaisiin tunnustuskirjoihin kuuluvan Athanasiuksen tunnustuksen.

Suomessa Svebiliuksen katekismuksella on ollut merkittävämpi vaikutushistoria, sillä se pysyi Suomessa kauemmin käytössä kuin Ruotsissa. Sitä on vielä nykyäänkin arvostettu herätysliikkeissä evankelisten, rukoilevaisten ja lestadiolaisten keskuudessa. Evankelisluterilainen Todistajaseura ja Esikoislestadiolaiset ottavat katekismuksesta edelleen uusia painoksia.

## Sisältö
Katekismus alkaa Lutherin Vähän katekismuksen sisällöllä:

Sen jälkeen tulee Olaus Svebiliuksen laatima katekismuksen selitys:

## Lähteet

## Kirjallisuutta
*Olaus Svebilius: Lutherin Vähän katekismuksen yksinkertainen selitys kysymysten ja vastausten avulla. Evankelisluterilainen todistajaseura, 1995 
*Olaus Svebilius: Lutherin Vähän katekismuksen yksinkertainen selitys. Sley-kirjat, 1995 
*Olaus Svebilius: Katekismuksen yksinkertainen selitys kysymysten ja vastausten avulla. Länsi-Suomen rukoilevaisten yhdistys 1998. 
*Olaus Svebilius: Vähä Katekismus. Esikoislestadiolaiset ry 2003

## Aiheesta muualla
*Svebiliuksen katekismus  Katekismus.net-sivustolla
*Svebiliuksen katekismus (PDF) 
*Svebiliuksen katekismus Luterilaisen Ristin Seurakunnan sivuilla